CELEX: C2006/048/42
Language: fi
Date: 2006-02-25 00:00:00
Title: Asia T-237/00: Yhteisöjen ensimmäisen oikeusasteen tuomioistuimen tuomio  8.12.2005  Reynolds v. parlamentti (Henkilöstö — Tilapäinen siirto muihin tehtäviin yksikön edun mukaisesti — Henkilöstösääntöjen 38 artikla — Poliittinen ryhmä — Tilapäisen siirron ennenaikainen päättyminen — Puolustautumisoikeudet — Perusteluvelvollisuus — Perusteltu luottamus — Huolenpitovelvollisuus — Harkintavallan väärinkäyttö — Kumoamiskanne — Vahingonkorvauskanne — Ensimmäisen oikeusasteen tuomioistuimen tuomion osittainen kumoaminen — Oikeusvoima)

25.2.2006   
            
            
               FI
            
            
               Euroopan unionin virallinen lehti
            
            
               C 48/23
            
         Yhteisöjen ensimmäisen oikeusasteen tuomioistuimen tuomio 8.12.2005 Reynolds v. parlamentti
   (Asia T-237/00) (1)
   
   (Henkilöstö - Tilapäinen siirto muihin tehtäviin yksikön edun mukaisesti - Henkilöstösääntöjen 38 artikla - Poliittinen ryhmä - Tilapäisen siirron ennenaikainen päättyminen - Puolustautumisoikeudet - Perusteluvelvollisuus - Perusteltu luottamus - Huolenpitovelvollisuus - Harkintavallan väärinkäyttö - Kumoamiskanne - Vahingonkorvauskanne - Ensimmäisen oikeusasteen tuomioistuimen tuomion osittainen kumoaminen - Oikeusvoima)
   (2006/C 48/42)
   Oikeudenkäyntikieli: ranska
   Asianosaiset
   
      Kantaja: Patrick Reynolds (Bryssel, Belgia) (edustajat: asianajajat P. Legros ja S. Rodrigues)
   
      Vastaaja: Euroopan parlamentti (asiamiehet: H. Von Hertzen ja D. Moore)
   Oikeudenkäynnin kohde
   Kantaja vaatii yhtäältä kumoamaan Euroopan parlamentin pääsihteeristön 18.7.2000 tekemän päätöksen siitä, että kantajan tilapäinen siirto muihin tehtäviin yksikön edun mukaisesti poliittiseen ryhmään ”Demokratian ja erilaisuuden Eurooppa” päätettiin ja kantaja palautettiin virkaan tiedotuksen ja suhdetoiminnan pääosastolle, ja toisaalta sen vahingon korvaamista, joka kantajalle aiheutui tästä vastaajan tekemästä päätöksestä sekä poliittisen ryhmän ja sen eräiden jäsenten toiminnasta.
   Tuomiolauselma
   
               1)
            
            
               Parlamentin pääsihteerin 18.7.2000 tekemä päätös, jolla kantajan tilapäinen siirto poliittiseen EDD-ryhmään yksikön edun mukaisesti päätettiin ja hänet siirrettiin takaisin parlamentin tiedotuksen ja suhdetoiminnan pääosastoon, kumotaan siltä osin, kuin se koskee 15.7.2000 ja 24.7.2000 välistä ajanjaksoa.
            
         
               2)
            
            
               Parlamentti velvoitetaan maksamaan kantajalle vahingonkorvauksena määrä, joka vastaa seuraavien palkkojen erotusta: palkka, joka kantajan olisi pitänyt saada virkamiehenä palkkaluokassa A 2, palkkatasossa 1, ja palkka, jonka hän on saanut sen jälkeen kun hänet on siirretty takaisin palkkaluokkaan LA 5, palkkatasoon 3, 15.7.2000 ja 30.11.2000 välisenä aikana, lisättynä viivästyskorolla laskettuna siitä päivästä alkaen, jona tämän määrän muodostavat erät olivat erääntyneet maksettaviksi, todelliseen maksupäivään asti. Sovellettava korkokanta lasketaan Euroopan keskuspankin perusrahoitukseen asianomaisena ajankohtana vahvistaman korkokannan perusteella kahdella prosenttiyksiköllä korotettuna.
            
         
               3)
            
            
               Korvauskanne jätetään tutkimatta siltä osin kuin se koskee EDD-ryhmän ja eräiden sen jäsenten toimintaa, joka ei ole luonteeltaan päätöksentekoa.
            
         
               4)
            
            
               Kanteet hylätään muilta osin.
            
         
               5)
            
            
               Asianosaiset vastaavat omista oikeudenkäyntikuluistaan kaikkien oikeusasteiden osalta, joihin on viitattu edellä 213 kohdassa.
            
         
      (1)  EYVL C 302, 21.10.2000